20. ΒΑΣΙΛΙΚΟΝ ΔΙΑΤΑΓΜΑ υπ’ αριθ. 316 της 31 Μαρτ./16 Μαΐου 1960 (ΦΕΚ Α΄  66) Περί εκτελέσεως της παρ. 2 του άρθρ. 2 του Ν.Δ. 3841/58 περί εκκαθαρίσεως και διαθέσεως των εν τη Ανατολική Μακεδονία και οπουδήποτε της Επικρατείας ανεγερθέντων παρά των Αρχών Κατοχής Οικημάτων. Έχοντες υπ’ όψει: 1)Τας διατάξεις της παρ. 2 του άρθρ. 2 του Ν.Δ. 3841/58 «περί εκκαθαρίσεως και διαθέσεως των εν τη Ανατολική Μακεδονία και οπουδήποτε της  Επικρατείας ανεγερθέντων παρά των Αρχών Κατοχής Οικημάτων». 2)Την υπ’ αριθ. 686/59 γνωμοδότησιν του Συμβουλίου Επικρατείας, προτάσει των Υπουργών Εσωτερικών και Κοινωνικής Προνοίας, απεφασίσαμεν και διατάσσομεν: Άρθρ.1.-1.)Η αποτίμησις της αξίας των παραχωρουμένων ακινήτων (οικήματος και οικοπέδου) θέλει γίνη παρά της κατά το άρθρ. 2 του Ν.Δ. 3841/58 και συμφώνως τω άρθρ. 2 του από 24.1/19.2.1959 Β.Δ/τος «περί εκτελέσεως του Ν.Δ. 3841/58» Επιτροπής. 2)Χρέη Γραμματέως της ως είρηται Επιτροπής θα εκτελή υπάλληλος του οικείου Δήμου ή της Κοινότητος, οριζόμενος υπό του Δημάρχου ή του Προέδρου της Κοινότητος.  Αρθρ.2.-Η κατά το προηγούμενον άρθρον αξία των ακινήτων θα χρεωθεί εις τους δικαιούχους δια της κατά το άρθρ. 2 παρ. 2 του Ν.Δ. 3841/58 πράξεως παραχωρήσεως, εγγραφομένης άμα και υποθήκης επί του παραχωρουμένου, προς εξασφάλισιν της απαιτήσεως του Δήμου ή της Κοινότητος. Άρθρ.3.-1.)Η εξόφλησις της αξίας του ακινήτου θα γίνη εις 40 εξαμηνιαίας τοκοχρεωλυτικάς δόσεις, επί τόκω 4% ετησίως, καταβαλλομένας κατά Ιανουάριον και Ιούλιον εκάστου έτους. Η καταβολή της πρώτης δόσεως θα γίνη κατά την έναρξιν της πρώτης μετά την οριστικήν παραχώρησιν εξαμηνίας. 2)Η είσπραξις των δόσεων θα γίνεται παρά του οικείου Δημοτικού ή Κοινοτικού Ταμείου, εν περιπτώσει δε καθυστερήσεως θα εισπράττωνται αύται κατά τας διατάξεις περί εισπράξεως δημοτικών και κοινοτικών εσόδων. 35.Η.ω.19-20 Διάφοροι Στεγαστικοί Νόμοι Άρθρ.4.-Προς απόδειξιν των εν τω άρθρ. 2 παρ. 2 του Ν.Δ. 3841/58 τιθεμένων προσόντων των δικαιούχων οικογενειών δέον να υποβληθώσιν τα ακόλουθα δικαιολογητικά: 1)Υπεύθυνος δήλωσις του αρχηγού της οικογενείας περί των συνοικούντων μετ’ αυτού μελών της. 2)Πιστοποιητικόν του Δήμου ή της Κοινότητος περί της οικογενειακής καταστάσεως εκάστης. 3)Πιστοποιητικόν της οικείας Αστυνομικής Αρχής εν τω οποίω να βεβαιούται ότι η προς ην η παραχώρησις οικογένεια ήτο εγκατεστημένη εν τω παραχωρουμένω οικήματι κατά την δημοσίευσιν του Ν.Δ. 3841/58 και διαμένει μονίμως εν τω οικισμώ εν ω το οίκημα τούτο. 4)Πιστοποιητικόν του οικείου φύλακος Μεταγραφών ενώ θα βεβαιούται ότι αύτη δεν τυγχάνει ιδιοκτήτρια ετέρας οικίας εν τω οικισμώ εν ω το παραχωρούμενον οίκημα ή εντός ακτίνος 5 χιλιομέτρων από τούτου. 5)Υπεύθυνος δήλωσις του Αρχηγού της οικογενείας περί του ότι δεν έτυχεν αλλαχού στεγαστικής συνδρομής. Η παραχωρούσα αρχή θα δύναται να ζητήση, κατά την κρίσιν της, συμπλήρωσιν των ως άνω δικαιολογητικών ως και να προβή εις την εξακρίβωσιν παντός ετέρου στοιχείου, απαιτουμένου δια τον έλεγχον τούτων. 